Bøverdalen
Store norske leksikon,Geografi,Norges geografi,Innlandet,Lom
Bøverdalen er eit dalføre i Lom kommune i Innlandet. Dalen dannar grensa mellom det eigentlege Jotunheimen og Breheimen. Gjennom dalen renn elva Bøvre, som har sine kjelder i vestre delen av Smørstabbrean og fell i Ottaelva nær Fossbergom. Gjennom Bøverdalen går fylkesveg 55 over Sognefjellet til Sogn.
Turistområdet Bøverdalen omfattar også sidedalane Visdalen og Leirdalen. Langs Sognefjellsvegen ligg det fleire turisthytter (Bøvertun, Krossbu, Jotunheimen fjellstue m.fl.) og Elveseter turisthotell. Nær vegens høgaste punkt ligg Sognefjell turisthytte (1440 moh.). Sidevegar fører til Høydalsseter ved Høydalsvatnet, til Leirvassbu gjennom Leirdalen, og gjennom Visdalen til Spiterstulen. Frå Galdesand tek privat veg av via Raudbergstulen til Juvasshytta, 1841 moh. Dette er landets høgastliggande bilveg med høgaste punkt ca. 1855 moh.Elveseter turisthotell med «Sagasøyla» (Eidsvollsmonumentet) og den gamle skyss-stasjonen Røisheim med sine freda bygningar frå 1700-talet er sjåverdige. Garden Sulheim har fleire freda bygningar. Bøverdal kyrkje frå 1864 har utskore inventar. Nedst i Bøverdalen ligg dei kjente gardane Aukrust og Andvord. Kart  Les meir i Store norske leksikon Innlandet Lom